[image: image2.jpg]


        
ΕΛΛΗΝΙΚΗ ΔΗΜΟΚΡΑΤΙΑ





            
ΝΟΜΟΣ ΛΕΥΚΑΔΑΣ

 



                       
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 17ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 183/2023
Στη Λευκάδα σήμερα  στις 19 του μηνός Μαϊου του έτους  2023,  ημέρα  Παρασκευή και  ώρα 12:00,  ήλθε σε τακτική διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 10665/12-5-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Λόγω απουσίας του Προέδρου της Ο.Ε. κ. Αναστάσιου Γαζή, προεδρεύει ο Αντιπρόεδρος κ. Σπυρίδων Λύγδας.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	Λύγδας Σπυρίδων (Αντιπρόεδρος)
	1
	Γαζής Αναστάσιος (Πρόεδρος)

	Βικέντιος Νικόλαος 

	Τυπάλδος Νικόλαος

	Κοντογιώργης Σπυρίδων

	Σκληρός Φίλιππος

	5
	Αργυρός Νικόλαος (αναπληρ.)

	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο κ. Αργυρός Νικόλαος, αναπληρωματικό μέλος, αναπληρώνει το τακτικό μέλος κ. Τσιρογιάννη Γεώργιο.

Τέθηκαν για συζήτηση έξι (6) θέματα Εκτός Ημερήσιας Διάταξης.
ΘΕΜΑ 1ο:  Απόφαση Ο.Ε. για  άσκηση αγωγής για απόδοση μισθίων ακινήτων στη θέση "Πόρτο Κατσίκι" Κοινότητας Αθανίου του Δήμου Λευκάδας. 
Εισηγητής: Δημήτριος Μασούρας, δικηγόρος του Δήμου

Ο Αντιπρόεδρος της Ο.Ε. κ. Σπυρίδων Λύγδας Αντιδήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:

Με την υπ’ αριθμ. 8822/2016 διακήρυξη δημοπρασίας του Δημάρχου Λευκάδας προκηρύχθηκε δημοπρασία πλειοδοτική, φανερή και προφορική με σκοπό την εκμίσθωση τριών υπό κατασκευή οικίσκων – καντινών, που προβλέπεται να λειτουργήσουν ως καταστήματα υγειονομικού ενδιαφέροντος στην αναφερόμενη στο θέμα θέση. Κατόπιν της πλειοδοτικής διαδικασίας υπεγράφησαν οι σχετικές συμβάσεις, στις οποίες σαφώς ορίστηκε (άρθρο 2), βάσει άλλωστε και της διακήρυξης, ότι η διάρκεια της μίσθωσης είναι κατ’ αρχήν πενταετής, ήτοι έως τον Σεπτέμβριο του 2021, με δυνατότητα παρατάσεως, κατόπιν αιτήσεως του μισθωτή και με απόφαση του Δημοτικού Συμβουλίου, κατά δύο ακόμη έτη, ήτοι έως τις αρχές Σεπτεμβρίου 2023. 

Με γνωμοδότησή της υπηρεσίας μας προς την Διεύθυνση Οικονομικών Υπηρεσιών, θεωρήθηκε ότι έχει επέλθει αυτοδίκαιη παράταση των μισθώσεων που αναφέρονται στο θέμα για ένα έτος σε σχέση με τον αρχικά προβλεπόμενο χρόνο λήξης, ήτοι έως 05.09.2022.»

Κατόπιν της ανωτέρω γνωμοδότησής μας, το Δημοτικό Συμβούλιο Λευκάδας, δια της υπ’ αριθμ. 54/2022 απόφασής του, ενέκρινε την παράταση των συμβάσεων μίσθωσης έως 05.09.2022. Την απόφαση αυτή, οι μισθωτές όχι μόνον δεν προσέβαλαν, αλλ’ αντίθετα πολλαπλώς αποδέχθηκαν, όχι μόνον παραμένοντας στα μίσθια δυνάμει αυτής, αλλά και υποβάλλοντας στη συνέχεια αιτήματα (περαιτέρω) παράτασης της μίσθωσης δυνάμει του αρ. 41 ν. 4605/2019, όπως ισχύει. Τα αιτήματα περαιτέρω παράτασης απορρίφθηκαν με απόφαση του αρμοδίου Αντιδημάρχου, διότι αφενός μεν σύμφωνα με υπηρεσιακό σημείωμα της Διεύθυνσης Οικονομικών Υπηρεσιών, το υποβληθέν επιχειρησιακό σχέδιο δεν έχει τα απαιτούμενα χαρακτηριστικά ώστε να πληροί τις προϋποθέσεις του νόμου (αρ. 41 ν. 4605/2019, όπως τροποποιήθηκε με τις διατάξεις του αρ. 37 ν. 4801/2020) και αφετέρου διότι η προηγούμενη όχληση των μισθωτών για απόδοση των μισθίων ακινήτων επιβάλλει την θεώρηση της μίσθωσης ως λήξασας και της τυχόν διακράτησης των μισθίων ως αντισυμβατικής. 

Με βάση τα ανωτέρω, πρέπει να γίνουν οι νόμιμες ενέργειες εκ μέρους του Δήμου Λευκάδας, για την αποβολή των μισθωτών από τα μίσθια ακίνητα, στα οποία αυτοί παραμένουν μέχρι σήμερα αδικαιολόγητα. Συνεπώς, πρέπει ν’ ασκηθεί αγωγή για την απόδοση των μισθίων ακινήτων. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Ο.Ε. να αποφασίσει την χορήγηση εντολής και πληρεξουσιότητας στο δικηγόρο του Δήμου Λευκάδας Δημήτριο Μασούρα, με ΑΜ ΔΣΛ 85, να ασκήσει αγωγή απόδοσης μισθίου ενώπιον του αρμοδίου Δικαστηρίου κατά των 1. Φωτάκη Γκουνέλα, 2. Ζώη Κορφιάτη & 3. Θεοδώρας Τσούλα, αναφορικά με τα ακίνητα που αυτοί μίσθωσαν στη θέση «Πόρτο Κατσίκι» Κοινότητας Αθανίου, δυνάμει της 8822/2016 διακήρυξης δημοπρασίας.»
Ακολούθησαν ερωτήσεις και συζήτηση μεταξύ των μελών της Επιτροπής.

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή και πληρεξουσιότητα στο δικηγόρο του Δήμου Λευκάδας Δημήτριο Μασούρα, με ΑΜ ΔΣΛ 85, να ασκήσει αγωγή απόδοσης μισθίου ενώπιον του αρμοδίου Δικαστηρίου, κατά των 1. Φωτάκη Γκουνέλα, 2. Ζώη Κορφιάτη & 3. Θεοδώρας Τσούλα, αναφορικά με τα ακίνητα που αυτοί μίσθωσαν στη θέση «Πόρτο Κατσίκι» Κοινότητας Αθανίου, δυνάμει της 8822/2016 διακήρυξης δημοπρασίας.


Η απόφαση αυτή πήρε αύξοντα αριθμό: 183/2023.              
     

    Ο Αντιπρόεδρος 

                          

 Τα Μέλη

     
              ΛΥΓΔΑΣ ΣΠΥΡΙΔΩΝ[image: image1.png]

